WhatsApp Viber Messenger Print Email

Magazinul Finanțelor Publice pune la vânzare obiectele confiscate de inspectorii financiari. În cadrul ofertei de Paște timișorenii își pot achiziționa de la biciclete și parfumuri contrafăcute până la haine sau încălțăminte.

Deschis după sărbători între orele 10.00 și 14.00 magazinul oferă spre vânzare mărfurile confiscate de inspectorii financiari. Zilele acestea timișorenii își pot cumpăra monitoare plate cu 100 de lei, parfumuri contrafăcute Nina Ricci, la prețul de 50 de lei, îmbrăcăminte, încălțăminte, dar și biciclete atât pentru adulți cât și pentru copii.

De asemenea, mai sunt de vânzare detergent lichid, câteva tigăi de ceramică, precum și ustensile de bucătărie sau chiar jante auto. Magazinul este situat la parterul clădirii unde se află sediul Direcţiei Generale a Finanţelor Publice a judeţului Timiş (str. Gheorghe Lazăr, nr. 9B, Timişoara). Programul de lucru este: luni, marţi, miercuri, joi: 09.00-14.00; vineri: 09.00-12.00. Sâmbăta și duminica este închis.

Nicoleta POPA

(sursa foto: Arhiva)